Lone – toortsie.com
September 4, 2018 Augustus 31, 2018 ~ Toortsie
Elke beroep het sy pyn, elke sport sy beserings, maar om een of ander rede laat ‘lone’ my diep sug. Dis eintlik iets wat sommer vinnig en maklik moet gebeur, maar iewers is daar altyd ‘n verrassinkie wat wegkruip. ‘n Kinkel in die kabel.
Ek het al in moedeloosheid harde woorde geskree toe die werksmense die voordeurklokkie die een na die ander lui en die druk hoog was, toe dit ‘n buurman was by die deur en nie nóg ‘n werker nie.
My kinders wat stokflou en oormoeg van oorsee af by die huis gekom het, moes een aand self kom kosmaak omdat die lone net nie klaar kom nie.
Die vorige maand se loneweek was ‘n absolute riller waar letterlik ALLES verkeerd geloop het en ek redelik op en moedeloos die taak voltooi het.
Die laaste week verloop alles toe weer heeltemal glad, behalwe dat daar ‘n paar sosiale en ander belangrike items op die rooster was wat ek nie kon of wou mis nie. Iewers draai ek dan op die ou end vas, of ek dit beplan, of nie.
Dit bring toe mee dat ek op die pendelpad met ‘n pak betaalstrokies op die skoot, pen in die een hand, teen ‘n redelike hoë spoed op ‘n besige pad en soms skielike remtrap, met my reisgenoot wat ook kliphard op volle volume sy besigheid moet bestuur op die speakerphone omdat hy bestuur, my betalings op my selfoon sit en doen het, die een na die ander. Dis hier ‘n ding optel, daar een neersit …
En ek besef: Dis darem maar goed dat die mens ‘n aanpasbare wese is. En dis ook goed dat ons keuses in die lewe het. Ek kon kies om my te vererg en dinge vir myself net moeiliker te maak, of ek kon kies om die ongemaklike situasie na die beste van my vermoë te hanteer. (Gewoonlik kies ek die vererg-een omdat die spanning op loneweek gewoonlik ‘n bietjie oorhel. )
Ja, ek móes ná die tyd dubbeld seker maak dat ek niemand oorgeslaan het in my beperkte kantoorspasie van een Toortsieskoot nie, maar in die proses kon ek my werk seker twee ure vroeër afhandel.
Nou ja, wie het gesê die lewe is oninteressant? Dit hoef nie te wees nie!
If you want to play where others don’t, you have to do what others won’t. -ANON
‹ PreviousMet die hond, of nie?
Next ›Lens-Artists Photo Challenge #9: Action
27 thoughts on “Lone”
September 4, 2018 om 10:07 vm
Eish, balance, balance balance…
September 4, 2018 om 10:52 vm
En dít teen ‘n hoë spoed op ‘n draaitjiespad! 😱
September 4, 2018 om 10:55 vm
Sjoh, seekat lyf????
September 4, 2018 om 10:57 vm
Min hande! Ek klou net vir al wat ek weet!
September 4, 2018 om 10:27 vm
Sorry vir jou…. maar ek wag nog vir my geld. Gaan check, ek is oorgeslaan 😔
September 4, 2018 om 10:41 vm
Well. Sorry vir jou! Die fondse is uitgeput!
September 4, 2018 om 12:56 nm
Al daardie balle wat jy so in die lug hou…! Wow. Ek loer so oor Kameel se skouer, is ek nie net dalk ook oorgeslaan nie?☺
September 4, 2018 om 12:57 nm
Dieselfde probleem as met Kameel. Fondse opgedroog. Tsk
September 4, 2018 om 12:58 nm
Ag nee man! Ons twee sal maar einde van die maand weer inloer.xxx Lekker pendel.
September 4, 2018 om 1:01 nm
Hoop daar sal genoeg wees! 😱
September 4, 2018 om 3:10 nm
Mens sê net dankie tog vir die moderne tegnologie, anders sou jy dit nie op jou skoot kon doen in ‘n bewegende motor nie!
September 4, 2018 om 3:14 nm
Netso! En dankie dsnkie vir selfoonbankdienste, wat mos maar tegnologie is, soos jy sê. 😁
September 4, 2018 om 3:43 nm
Aanlynbankdienste – my lewensredder. Ek het vanoggend saam met my dogter bank toe gegaan om haar nuwe kaart af te haal. Daai staan-staan en wag dat jy gehelp kan word – daar sal nooit weer gras groei waar my gedagtes geval het nie.
September 4, 2018 om 4:16 nm
Dis daai tye wat jy lang blogs skryf oor Nellie wat die hoenders in is!
September 5, 2018 om 3:12 nm
Jy verstaan nie. Daai tak het ‘n OTM wat klink soos ‘n casino-masjien. Dan is daar een of ander stelsel (ek dink dis by die tellers) wat klink soos O R Tambo se aankondigingstelsel. Ek het die hele tyd in die ry gestaan en met die tik van die gong afgekondig dat ‘n vliegtuig geland het. Die kliënte het dit vermaaklik gevind; die personeel nie (ag sjym en ek voel jammer vir hulle), maar ek PES sulke geraas.
September 5, 2018 om 3:17 nm
Plaas dat jy opgeklim het en saamgevlieg het! 😁
September 5, 2018 om 3:24 nm
*fluister* ek haat dit om te vlieg. Ek is ‘n swak passassier – as ek nie kan bestuur nie, gaan ek nie saam nie. Dit krap my om as daar soveel mense rondom my is, veral wanneer daar babatjies is wat huil, waardinne wat hulle trollies verby my stoel wil stoot, vlieëniers wat daarop aandring om my te vertel hoe hoog ons vlieg, medepassassiers wat ‘n vuurwarm vryery aan die gang het langs my, oor my wil klim om by die toilet uit te kom, hulle bes probeer om met een van hulle boude op my stoel ook te sit … As ek nou besigheidsklas kon bekostig, sou ek gevlieg het met ‘n smile.
September 5, 2018 om 4:14 nm
Dit klink my jy moet vra vir ‘n venstersitplek. Dan kan jy oor die ander klim om by die toilet uit te kom. Luister, ek is ook nie mal oor vlieg nie, maar hoe gaan ek nou op ‘n ander manier aan die ander kant van die wêreld kom?
September 5, 2018 om 4:22 nm
Nou sien, dis waar ons verskil. Hierdie kant van die wêreld, hierdie kontinent suid van die ewenaar, geniet ek (al sy probleme ten spyt). Links en regs van die kontinent of bo die ewenaar hou vir my geen aantrekkingskrag in nie. Gelukkig nie, want ek het ook nie die geld om vir die res van die wêreld te gaan kuier nie. En as ek die lotto wen (wanneer ek onthou om te speel), gaan ek vir my ‘n eiland koop sodat ek my wêreldjie kleiner en minder dig bevolk kan maak.
September 5, 2018 om 5:57 nm
Mag ek vir jou kom kuier op jou eiland?
September 5, 2018 om 6:00 nm
Natuurlik. Vriende is welkom. Bring jou tent, nè? 😜
September 5, 2018 om 6:06 nm
September 4, 2018 om 9:07 nm
Daardie aanhaling is sO waar.
September 4, 2018 om 9:13 nm
Jy gaan nou lekker lag. Ek weet toe GLAD NIE van watter aanhaling jy praat nie en moes dit sowaar loop oorlees om te kyk wat dit dan kan wees! 🙂 Die onthougoed werk nie meer so lekker nie!
September 4, 2018 om 9:34 nm
Hehe! Ek sal dit volgende keer aanhaal. 😜
September 4, 2018 om 10:10 nm
Nee, dis reg. Ek het dit darem gevind. 🙂
September 5, 2018 om 8:55 vm
530,070 ste persoon wat hier inloer! Baie dankie en welkom! Hoop jy loer weer in.
Dis net ‘n kous
Lekkervurige Vuurvliegie se Woeste Woordsnoere
Voorheen geskryf Kies Maand September 2019 (15) Augustus 2019 (16) Julie 2019 (29) Junie 2019 (26) Mei 2019 (28) April 2019 (24) Maart 2019 (29) Februarie 2019 (22) Januarie 2019 (34) Desember 2018 (19) November 2018 (22) Oktober 2018 (25) September 2018 (25) Augustus 2018 (30) Julie 2018 (28) Junie 2018 (33) Mei 2018 (39) April 2018 (38) Maart 2018 (37) Februarie 2018 (42) Januarie 2018 (35) Desember 2017 (23) November 2017 (27) Oktober 2017 (37) September 2017 (28) Augustus 2017 (27) Julie 2017 (21) Junie 2017 (21) Mei 2017 (27) April 2017 (22) Maart 2017 (29) Februarie 2017 (23) Januarie 2017 (25) Desember 2016 (18) November 2016 (37) Oktober 2016 (34) September 2016 (43) Augustus 2016 (31) Julie 2016 (35) Junie 2016 (42) Mei 2016 (31) April 2016 (26) Maart 2016 (28) Februarie 2016 (24) Januarie 2016 (23) Desember 2015 (18) November 2015 (24) Oktober 2015 (29) September 2015 (28) Augustus 2015 (28) Julie 2015 (34) Junie 2015 (27) Mei 2015 (25) April 2015 (29) Maart 2015 (28) Februarie 2015 (23) Januarie 2015 (31) Desember 2014 (24) November 2014 (18) Oktober 2014 (15) September 2014 (8) Augustus 2014 (10) Julie 2014 (11) Junie 2014 (10) Mei 2014 (14) April 2014 (20) Maart 2014 (17) Februarie 2014 (31) Januarie 2014 (25) Desember 2013 (9) November 2013 (15) Oktober 2013 (15) September 2013 (12) Augustus 2013 (20) Julie 2013 (20) Junie 2013 (7) Mei 2013 (15) April 2013 (18) Maart 2013 (14) Februarie 2013 (19) Januarie 2013 (20) Desember 2012 (12) November 2012 (31) Oktober 2012 (27) September 2012 (25) Augustus 2012 (26) Julie 2012 (29) Junie 2012 (26) Mei 2012 (22) April 2012 (17) Maart 2012 (25) Februarie 2012 (22) Januarie 2012 (34) Desember 2011 (24) November 2011 (24) Oktober 2011 (14) September 2011 (20) Augustus 2011 (17) Julie 2011 (16) Junie 2011 (7) Mei 2011 (15) April 2011 (36) Maart 2011 (34) Februarie 2011 (38) Januarie 2011 (39) Desember 2010 (13) November 2010 (32) Oktober 2010 (43) September 2010 (16)
Kategorië Kies Kategorieë ‘In opdrag…. (122) 100 goedvoel dae (95) 26 Kaapse vroue (18) 40 Dae van Positiwiteit (46) A tot Z van blogging (26) Amazon (1) Banting suksesstories (8) Banting, LCHF (198) Bejaardesorg (3) Blogging (108) Boeke en flieks (158) Bybelkarakters A-Z (8) Camino de Santiago (7) Die avonture van Vetsak (6) Die lewe (153) Die lewe met ‘n tikkie humor (33) Die stil kind (10) Dorpslewe, soos gesien deur ‘n plaasjapie (16) English Blog posts (63) Geldsake (42) Geleefde Christenskap (388) God en ek (32) Grepe uit die lewe (1) Hekelwerk (15) Hoe om ‘n blog te begin (5) Huwelik en Verhoudings (109) Kosdinge (177) Kruinsig Plaasakkommodasie (1) Lawwighede; Tong-innie-kies (179) Lê jou eier (57) Motivering en Bemoediging (165) Musiek in die Bybel (10) Om ma te wees (37) Om ouma te wees (7) Opheffingswerk; Opvoeding (68) Opstelle (35) Oudword (2) ouers van volwasse kinders -ouerleiding (9) Ouerskap en ouerleiding (98) Overberg (63) Plaaslewe en Landbousake (176) Reis-ervarings (110) Resepte (3) Sosiale media (8) Speletjies (34) Spinnekopstories (10) Studentelewe (9) Toorts se verbeeldingsvlugte (53) Toortsie en die kleinkinders (8) Toortsie se Bantingspyskaarte (12) Toortsie se dagstukkies op Sondae (31) Toortsie se dankbaarheidsreis (18) Toortsie se Toeka Tokkel stories (58) Toortsie se voelgoedstories (25) Transformation Prayer Ministry (17) Uncategorized (461) Ursula (20) Verskeidenheid Onderwerpe (127) Verslanking (81) Vrae (15) Vroue in die Bybel (20) Vrouwees (20)
Chicken, cooked in butter. Nice and easy! #banting #lchf #toortsie